אייל אדלר

אַייל אדלר (נולד ב-28 במרץ 1968 בירושלים) הוא מלחין ומרצה ישראלי. פרופסור חבר באקדמיה למוסיקה ומחול בירושלים.זוכה פרס ראש הממשלה לקומפוזיטורים לשנת 2022.

== קריירה ==
=== פעילותו כמלחין ===
יצירותיו התזמורתיות והקאמריות של איל אדלר מנוגנות דרך קבע בישראל וברחבי העולם. מחזור השירים לסופרן ותזמורת גדולה Alone I return from.the Night, לטקסטים של דויד פוגל, בוצע ב-2019 בבכורה בפילהרמונית של מינכן בניצוח עומר ולבר, עם הסופרן הילה בג'יו.

יצירתו הסימפונית Resonating Sounds נכתבה עבור דניאל בארנבוים ותזמורת דיוואן מזרח-מערב. היא נוגנה בבכורה עולמית בקיץ 2014 במסגרת הסיור הבין-לאומי של התזמורת. היצירה Alone, I return from the Night נוגנה בבכורה בגרסתה החדשה בהזמנת התזמורת הפילהרמונית של מינכן בניצוחו של עומר מאיר ולבר עם זמרת הסופרן הילה בג'יו. יצירתו Crystallization לתזמורת גדולה נוגנה ב-2012 על ידי התזמורת הפילהרמונית הישראלית בניצוח זובין מהטה. יצירתו "השער האפל" נוגנה ב-2012 בפסטיבל הבינלאומי למוזיקה קאמרית בירושלים, והיצירה "צבעי העפר" נוגנה בבכורה ב־2013 בפסטיבל למוזיקה קאמרית בירושלים, בברלין ובירושלים, בהזמנת הפסטיבל. יצירותיו נבחרו לפסטיבלים הבין לאומיים ACL בקוריאה, ו-ISCM בקרואטיה. שלושה קונצ'רטי שלו נוגנו בבכורות קונצ'רטו כפול לגיטריסט יחיד, בניצוח פרדריק שאזלן והתזמורת הסימפונית ירושלים; קונצ'רטו למנדולינה ותזמורת מיתרים בניצוח עומר מאיר ולבר, וקונצ'רטו לכינור ותזמורת מיתרים שבוצע לאחרונה בבכורה בצ'כיה. בישראל - מבוצעות יצירותיו בין היתר על ידי התזמורת הפילהרמונית הישראלית, התזמורת הסימפונית הישראלית ראשון לציון, הסינפונייטה הישראלית באר שבע, סימפונט רעננה, אנסמבל המאה ה-20, אנסמבל מיתר, הרביעייה העכשווית, אנסמבל מוזיקה נובה ועוד.

איל אדלר כיהן כמלחין הבית של אנסמבל מיתר בשנים 2006–2012, וכיום הוא יועץ האנסמבל. נבחר כמלחין הבית של התזמורת הסימפונית והקאמרית של אוניברסיטת מקגיל (1999-2001). בקיץ 2011 הוזמן לוויסבי, שוודיה (ISCM) כמלחין אורח.

יצירותיו יוצאות לאור באופן קבוע מטעם המכון למוזיקה ישראלית והמרכז למוזיקה ישראלית.

=== לימודיו האקדמיים ===
למד באקדמיה למוזיקה על שם רובין בירושלים, בפקולטה לקומפוזיציה ותאוריה לתואר ראשון ולתואר אמן בכתת פרופ. מרק קופיטמן. סיים בהצטיינות.

בשנים 1997–2001 למד לתואר דוקטורט בקומפוזיציה באוניברסיטת מקגיל במונטריאול.

=== פעילותו בתחום ההוראה ===
בשנת 2001 הצטרף אדלר לסגל האקדמיה למוזיקה ומחול בירושלים ומכהן כפרופסור חבר בקומפוזיציה ותאוריה. כיהן כדיקן הסטודנטים, כראש החוג לתורת המוזיקה, קומפוזיציה וניצוח, וכראש מחלקת יצירה רב-תחומית. אדלר חבר במועצת איגוד הקומפוזיטורים בישראל. שימש בתפקיד יו"ר האיגוד, וכן בחבר הנאמנים לפרס ראש הממשלה לקומפוזיטורים.

מכהן בחבר השופטים הבינ"ל בתחרויות הקומפוזיציה- Future Symphony ו־Basys Conposition Conpetition החל משנת 2018.

==פרסים והוקרה==
*2011 - הישג השנה, פרס אקו"ם על יצירתו Quintet.
*2008 -פרס ראש הממשלה לקומפוזיטורים.
*2003- פרס אקו"ם על יצירתו Crystallization
*2018- פרס ראשון בתחרות הבינל שם RMN London ליצירה Chase.
*2022- פרס ראש הממשלה לקומפוזיטורים.

==יצירות==
*1994 - שלושה שירים למקהלת נשים: קריה יפהיפיה; ניצנים נראו בארץ, שאי יונה
*1995 - רביעיית מיתרים ב 4 חלקים
*1995 - חמישה קטעים קצרים לקלרינט.
*1996 שני קטעים לפסנתר: Allegro Agitato; Andante Sostenuto.
*1997 - מיסטריוזו לפסנתר מוקדש למרק קופיטמן לרגל מלאות 70 להולדתו
*1997 - לרגו לכינור ותזמורת.
*1998 - דיאלוגים for piano and large ensemble (12 נגנים).
*Voyages - 1999 - "מסע" לתזמורת
*Crystallization - 2001 לתזמורת גדולה
*Fragments - 2002 לחליל אלטו
*Shades.. to Colors - 2003 - גוונים..לצבעים" לפסנתר ורביעיית מיתרים
*Circles in Time - 2004 - לחליל, קלרינט, צ'לו, כלי הקשה ופסנתר.
*Reminiscence - 2005 לכינור ופסנתר.
*2006 - לפני השער האפל - שני שירים על מילים של דוד פוגל, למצוסופרן, חליל, קלרינט, בסון, כנור, צ'לו ופסנתר. David Vogel: As night approaches; At the gate of Darkness.
*2008 - "אור הגנוז" לאנסמבל גדול.
*2009 - חמישייה לפסנתר, חליל, קלרינט, כינור וצ'לו.
*2010 - פוסטלוד לאנסמבל גדול.
*2010 - אלגרטו מיסטריוזו לשני פסנתרים.
*Two Short Pieces for piano - 2010 - שני קטעים קצרים לפסנתר.
*Solitary, I return from the night - 2012. שלושה שירים לסופרן ותזמורת על (שירים מאת דוד פוגל).
*Colors of dust, for fl, cl, vn, vc, pno - 2013.
*2014 Resonating Sounds לתזמורת גדולה
*2016 - קונצ'רטו כפול לגיטריסט יחיד ותזמורת 'גדולה'
*2019- קווים נשברים, לכינור ותזמורת מיתרים.
*2020- דמויות עלומות, לפסנתר
*2020- אור הגנוז, גרסה חדשה לאנסמבל גדול.
*2022- Shades 22', לכינור, צ'לו, ופסנתר.
*2023- In Motion, לצמבלו, אקורדיון, ותזמורת גדולה.

==דיסקוגרפיה==
<div class="mw-content-ltr">
* Gate of Darkness, for mezzo soprano and ensemble.in :"Ensemble Meitar, 2010"
*'Remiscence', works 2003-2009. בחסות איגוד המלחינים הישראלים
*Reminiscence for Violin and Piano, in:"Ensemble Meitar, 2008" -
*Voyages for orchestra, in: "Music in Time", 2005, a publication of the Jerusalem Academy of Music and Dance
*Also: article- " Tristan Murail and Spectral Music", Music in Time 2005, pp. 87-91*
*-Ayal Adler- 'WORKS 1997-1999'. כולל: Misterioso; Voyages; Dialogues. בחסות עיריית ירושלים 2002
</div>

==קישורים חיצוניים==

* [http://www.jamd.ac.il/content/דר-אדלר-איל אייל אדלר באתר האקדמיה למוזיקה ולמחול בירושלים]
* [http://musforum.futurisrael.org/He/Peles04.htm בקורת ד"ר יוסי פלס בפורום למוזיקה ברשת]
* [http://www.jpost.com/Arts-and-Culture/Arts/A-colorful-confluence-323934 מאמר בג'רוזלם פוסט]
* [https://web.archive.org/web/20131004234235/http://www.imi.org.il/Composer.aspx?id=09fffbbf-5f6c-40db-9a95-235e2c90d5a4 המרכז למידע למוזיקה בישראל]
* [https://jerusalemsymphonyorchestra.wordpress.com/2016/06/29/אביה-קופלמן-מלחינת-הבית-בראיון-עם-המלח-3/ ראיון של אביה קופלמן עם איל אדלר] באתר התזמורת הסימפונית ירושלים, 29 ביוני 2016

קטגוריה:מלחינים ישראלים במוזיקה הקלאסית
קטגוריה:זוכי פרס ראש הממשלה לקומפוזיטורים
קטגוריה:בוגרי האקדמיה למוסיקה ולמחול בירושלים
קטגוריה:בעלי תואר דוקטור מאוניברסיטת מקגיל
קטגוריה:מלחינים ירושלמים
קטגוריה:ישראלים שנולדו ב-1968